b'\n_START_ARTICLE_\nAlan Bean\n_START_SECTION_\nMaagang buhay at edukasyon\n_START_PARAGRAPH_\nIpinanganak si Bean noong 15 Marso 1932, sa\xc2\xa0Wheeler, ang kabesera ng\xc2\xa0Wheeler County\xc2\xa0sa hilagang-silangang\xc2\xa0Texas Panhandle. Siya ay may dugong\xc2\xa0Scottish. Nang bata pa lamanag, nanirahan siya sa\xc2\xa0Minden, ang kabesera ng\xc2\xa0Webster Parish\xc2\xa0sa hilagang-kanlurang\xc2\xa0Louisiana, at dito nagtatrabaho ang kanyang ama sa U.S. Soil Conservation Service. Nagtapos si\xc2\xa0Bean sa\xc2\xa0R. L. Paschal High School\xc2\xa0sa\xc2\xa0Fort Worth, Texas, noong 1950. Natanggap niya ang degree na\xc2\xa0Bachelor of Science sa\xc2\xa0Aeronautical Engineering mula sa\xc2\xa0University of Texas at Austin\xc2\xa0(UT) noong 1955. Sa UT siya ay kasapi ng fraternity na Delta Kappa Epsilon (Omega Chi chapter). Pagkaraan ng apat na taong\xc2\xa0tour bilang\xc2\xa0fighter pilot\xc2\xa0na nakatalaga sa isang jet attack squadron sa\xc2\xa0Jacksonville, Florida, pumasok siya sa\xc2\xa0U.S. Naval Test Pilot School, dito naging guro niya ang magiging Apollo 12 Commander na si\xc2\xa0Pete Conrad. Dito lumipad siya bilang isang\xc2\xa0test pilot sa ilang naval aircraft._NEWLINE_Si Bean ay isang\xc2\xa0Boy Scout na may ranggong\xc2\xa0First Class. Nahihilig din siyang\xc2\xa0magbasa._NEWLINE_Nakapagtala si Bean ng 7,145 oras na flying time, kasama dito ang 4,890 oras sa isang\xc2\xa0jet aircraft._NEWLINE_Ginawaran si Bean ng isang\xc2\xa0Honorary Doctorate of Science mula sa\xc2\xa0Texas Wesleyan College noong 1972, at binigyan din ng isang Honorary Doctorate of Engineering Science degree mula sa\xc2\xa0University of Akron (Ohio) noong 1974.\n_START_SECTION_\nKarera sa NASA\n_START_PARAGRAPH_\nNapili si Bean ng NASA bilang bahagi ng Astronaut Group 3\xc2\xa0noong 1963 (nang hindi ito napili para sa Astronaut Group 2\xc2\xa0ng nalakipas na taon).\xc2\xa0Siya ay napili bilang\xc2\xa0backup command pilot para sa\xc2\xa0Gemini 10\xc2\xa0ngunit hindi matagumpay na makuha ang maagang pagtalaga sa isang paglipad ng Apollo. Siya ay itinalaga sa\xc2\xa0Apollo Applications Program pansamatala.  Sa kapasidad na iyon, siya ang unang astronaut na sumisid sakay ng\xc2\xa0Neutral Buoyancy Simulator\xc2\xa0at isang kampeon ng proseso sa pagsasanay ng mga astronaut.\xc2\xa0Nang ang kanyang kapuwa\xc2\xa0astronaut na si\xc2\xa0Clifton Williams ay namatay sa isang air crash, nagbukas ang isang posisyon para kay Bean sa backup crew para sa\xc2\xa0Apollo 9. Si\xc2\xa0Apollo 12 Commander Conrad, ang naging guro ni Bean sa Naval Flight Test School ilang taong lumipas, ang personal na humiling na si Bean ang papalit kay Williams.\n_START_SECTION_\nProgramang Apollo\n_START_PARAGRAPH_\nSi Bean ang piloto ng lunar module sa\xc2\xa0Apollo 12, ang ikalawang paglapag sa buwan. Noong Nobyembre\xc2\xa01969, Sina Al Bean at\xc2\xa0Pete Conrad\xc2\xa0ay lumapag sa Ocean of Storms\xc2\xa0sa Buwan\xe2\x80\x94pagkaraan ng lipad na may 250,000 milya at isang paglunsad na may nakakabagabag na lightning strike. Si\xc2\xa0Bean ang astronaut na nagsawa ng pinasikat na instruksiyon ni\xc2\xa0John Aaron\xc2\xa0"Flight, try SCE to \'Aux\'" upang ipanumbalik ang telemetry nang matamaan ng kidlat ang spacecraft 36 segundo pagkalunsad, kaya nasagip ang mission. Ginalugad nila ang ibabaw ng buwan, nagkabit ng ilang eksperimeto, at nilagay ang unang nuclear power generator station sa Buwan na panggagalingan ng koryente. Nanitili si\xc2\xa0Dick Gordon sa lunar orbit upang kumuha ng mga larawan ng mga landing site para sa mga susunod pang mission._NEWLINE_Plinano ni Bean na gamitin ang self-timer ng kanyang kamerang\xc2\xa0Hasselblad\xc2\xa0upang kuhanan siya at ni Pete Conrad ng larawan habang sila ay na ibabaw ng buwan malapit sa spacecraft na\xc2\xa0Surveyor III. Inaasahan ni\xc2\xa0Bean na makakuha ng napakagandang larawan, pati na rin na lituhin ang mga siyentipiko sa kung paano ito nakuha. Gayunman, hindi niya o ni Conrad na mahanap ang timer sa\xc2\xa0kanilang bag ng kasangkapan nang sila ay nasa kilalagyan ng Surveyor III kaya nawalan na sila ng pagkakataon. Nakita lamang ni\xc2\xa0Bean ang self-timer nang patapos na ang\xc2\xa0EVA\xc2\xa0kaya huli na para gamitin - sa puntong iyon itinapon niya ito nang malakas.\xc2\xa0Mayroong pinta si\xc2\xa0Bean kung ano sana ang kalalabasan ng larawang ito (pinamagatang "The Fabulous Photo We Never Took") at isa sa kanyang hindi matagumpay na paghahanap sa timer ("Our Little Secret") ay kabilang sa kanyang koleksyon ng mga pinta tungkol sa Apollo._NEWLINE_Ang suit ni Bean ay nakatanghal sa\xc2\xa0National Air and Space Museum.\n_START_SECTION_\nSkylab\n_START_PARAGRAPH_\nSi Bean ang spacecraft commander ng\xc2\xa0Skylab 3, ang ikalawang manned mission papuntang\xc2\xa0Skylab, 29 Hulyo hanggang 25 Setyembre 1973. Kasama niya sa\xc2\xa059 araw na paglipad ay sina\xc2\xa0scientist-astronaut Dr. Owen Garriott at\xc2\xa0Marine Corps Colonel Jack R. Lousma. Habang nasa\xc2\xa0mission sinubokan ni Bean ang isang prototype ng\xc2\xa0Manned Maneuvering Unit at nagsagawa ng isang spacewalk sa labas ng Skylab.\n_START_SECTION_\nKarera matapos ng NASA\n_START_PARAGRAPH_\nSa kanyang sumunod na pagkakatalaga, si Bean ang naging backup spacecraft commander para sa mga tripulante ng Estados Unidos sa pinag-isang\xc2\xa0Apollo-Soyuz Test Project\xc2\xa0ng Estados Unidos at Russia._NEWLINE_Nagritiro si Bean sa Navy noong 1975 bilang isang\xc2\xa0Captain\xc2\xa0ngunit nagpatuloy bilang pangulo ng Astronaut Candidate Operations and Training Group sa Astronaut Office bilang isang sibilyan._NEWLINE_Nakapagtala si Bean ng 1,671 oras at 45 minuto sa kalawakan, dito 10 oras at 26 minuto ang ginugol niya sa mga EVA sa Buwan at sa\xc2\xa0orbit ng Daigdig.\n_START_SECTION_\nOrganisasyon\n_START_PARAGRAPH_\nSi Bean ay isang\xc2\xa0fellow ng\xc2\xa0American Astronautical Society, at kasapi ng Society of Experimental Test Pilots.\n_START_SECTION_\nPagpinta\n_START_PARAGRAPH_\nNagbitiw si Bean sa NASA noong Hunyo 1981 upang magkaroon ng panahon para sa pagpipinta. Marami sa kanyang mga pinta ang nakasabit sa mga dingding ng mga nahihilig sa kalawakan._NEWLINE_Kabilang sa mga pinta ni Bean ang\xc2\xa0Lunar Grand Prix at\xc2\xa0Rock and Roll on the Ocean of Storms.\n_START_SECTION_\nPersonal na buhay\n_START_PARAGRAPH_\nSi Bean ay kasal na may dalawang anak na isang lalaki at isang babae._NEWLINE_Nagdala ni maliit na piraso ng MacBean tartan sa buwan.\n_START_SECTION_\nSa media\n_START_PARAGRAPH_\nSa HBO miniseries From the Earth to the Moon\xc2\xa0noong\xc2\xa01998, si Bean ay ginampanan ni Dave Foley.'